Predkladacia správa

V dňoch 12.-14. novembra 1997 sa uskutočnila vo Viedni Regionálna konferencia ministrov dopravy a životného prostredia EHK OSN o doprave a životnom prostredí. Hlavným cieľom konferencie bolo nájsť spoločnú platformu  pre riešenie problémov dopravy a životného prostredia v rozvinutých krajinách  a v transformujúcich sa krajinách a pre presadzovanie a implementáciu globálnej stratégie trvalo udržateľného rozvoja  v sektore dopravy. 

Informácia o výsledkoch regionálnej konferencie bola prerokovaná 13. januára 1998 na rokovaní vlády SR, ktorá svojím uznesením č. 16/1998 uložila ministrovi životného prostredia a ministrovi dopravy, pôšt a telekomunikácií predložiť do 31.3.1998 na rokovanie vlády SR návrh Postupu zabezpečenia implementácie konferenciou prijatých dokumentov na medzinárodnej i národnej úrovni. Vláda tento materiál prerokovala 4. augusta 1998 a svojim uznesením č. 516/1998 uložila ministrovi životného prostredia a ministrovi dopravy, pôšt a telekomunikácií vypracovať Akčný plán pre oblasť dopravy a životného prostredia v Slovenskej republike. Akčný plán pre oblasť dopravy a životného prostredia v SR bol prerokovaný a schválený vládou SR uznesením č. 102 z 3. februára 1999. 

Predložená správa o plnení úloh Akčného plánu pre oblasť dopravy a životného prostredia hodnotí plnenie 67 akcií uvedených v akčnom pláne. 

Materiál nemá finančný, ekonomický, environmentálny vplyv ani vplyv na zamestnanosť.